**Ministru kabineta noteikumu projekta „Grozījumi Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi”” (turpmāk – projekts) izstrādāts ar mērķi pilnveidot valsts autoceļu būvniecības regulējumu, ņemot vērā Būvniecības likumā un Ministru kabineta 2014. gada 19. augusta noteikumos Nr. 500 “Vispārīgie noteikumi” noteikto būvniecības kārtību atsevišķām būvju grupām, kā arī precizēt valsts autoceļu būvniecības procesu atbilstoši vispārējai praksei. Noteikumi stāsies spēkā nākamajā dienā pēc to izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim nebija precīzi noteikta valsts autoceļu būvniecības procesam nepieciešamo dokumentu iesniegšanas un izsniegšanas kārtība, ja būvniecība netika ierosināta ārpus valsts autoceļu zemes nodalījuma joslas un neskāra valsts autoceļu zemes nodalījuma joslā izbūvētās inženierkomunikācijas.Projekts neskar iepriekš noteikto vispārīgo būvniecības kārtību pašvaldību, komersantu un māju ceļiem un ielām. Projekts skar tikai valsts autoceļu būvniecības sadaļu, precizējot tajā būvniecības procesa ierosināšanai un uzsākšanai nepieciešamos dokumentu veidus, to iesniegšanas un izsniegšanas kārtību, vienlaicīgi nosakot skaidras un saprotamas būvdarbu izpildes prasības.Pašreizējā noteikumu redakcija visiem valsts autoceļu būvniecības veidiem, neatkarīgi no to grupas un būvniecības sarežģītības pakāpes, nosaka vienādu būvniecības kārtību, ierosinot būvniecību iesniegt būvniecības ieceres iesniegumu un dokumentus būvatļaujas saņemšanai.Projekts paredz, atkarībā no paredzētā būvniecības veida, noteikt atvieglotu dokumentu iesniegšanas kārtību valsts autoceļu satiksmes organizācijas tehnisko līdzekļu būvniecībai un valsts autoceļu vienkāršotai atjaunošanai, iesniedzot būvvaldē paskaidrojuma rakstu, un valsts autoceļu atjaunošanai un nojaukšanai, iesniedzot apliecinājuma karti. Šāda kārtība pašreiz jau ir noteikta un tiek lietota, ierosinot pašvaldību, komersantu un māju ceļu un ielu būvniecību. Periodiski autoceļa konstrukcijām nodilstot un nolietojoties ir jāveic to plānveidīga atjaunošana, kas ietver vienkāršus darbus, bieži identiskus ikdienas uzturēšanas ietvaros veicamajiem darbiem. Kaut arī būvniecības regulējums būvju atjaunošanu ierindo būvniecības procesā, šo darbu veikšanai un kontrolei ir nepieciešams noteikt vienkāršākas procedūras. Projekts paredz definēt vienkāršotas atjaunošanas ietvaros veicamos darbus, kurus veic iesniedzot valsts autoceļu būvvaldē paskaidrojuma rakstu un kuru veikšanai nav nepieciešams veikt būvuzraudzību, nodrošinot kompetentu pasūtītāja kontroli.Projekta 13. punkta mērķis ir uzsvērt, ka tajā nosaukto darbu uzskaitījums ir izsmeļošs, lai valsts autoceļu seguma vienkāršoto atjaunošanu šādā norādītā autoceļa posmā nošķirtu no citiem atjaunošanas darbiem šādā pat posmā.Projekts paredz vienādot būvniecības procesu gan valsts autoceļiem, gan pašvaldību, komersantu un māju ceļiem un ielām.Projekts paredz vienkāršot un samazināt administratīvo slogu attiecībā uz autoruzraudzību – segto darbu pieņemšanā. Tiek paredzēts, ka autoruzraugs piedalās tādā apjomā, kā to paredz autoruzraudzības līgums.Būvniecības likuma 6. panta ceturtā daļa noteic, ka nozaru ministrijas vai šo ministriju padotības iestādes atbilstoši savai kompetencei pilda būvvaldes funkcijas, līdz ar to nepieciešams precizēt noteikumu 4. punktu un nošķirt, kurā gadījumā valsts akciju sabiedrība “Latvijas Valsts ceļi” pilda būvvaldes funkcijas, kurā – būvniecības ierosinātāja funkcijas. Ne vienmēr būvdarbu defektus vai atkāpes no būvprojekta ir lietderīgi labot. Ja neatbilstības ir nelielas un pārbūves rezultātā nevar iegūt būves lietotājiem jūtamu uzlabojumu, tad pārbūve nav lietderīga (piemēram, seguma virskārta ir slidenāka nekā projektā paredzēts, jo satiksme vēl nav nodeldējusi bitumena kārtiņu no seguma virsmas) un atkarībā no neatbilstību rakstura, darbam var samazināt cenu vai palielināt garantiju. Būvi nav pieļaujams pieņemt ekspluatācijā, ja defekti ir būtiski un samazina satiksmes drošību, kā arī rada papildus ceļa uzturēšanas izdevumus (piemēram, segumam ir nepietiekama saķere un ir nepieciešams uzstādīt ceļa zīmes, kas brīdina par slidenu ceļu).Ministru kabineta 2010. gada 9. marta noteikumos Nr. 224 “Noteikumi par valsts un pašvaldību autoceļu ikdienas uzturēšanas prasībām un to izpildes kontroli” noteiktos ikdienas uzturēšanas darbus veic, lai nodrošinātu ceļa uzturēšanu satiksmei drošā stāvoklī un operatīvi novērstu dabas apstākļu un satiksmes ietekmē radušos bojājumus. Lai veiktu šos ikdienas uzturēšanas darbus, nav jāierosina būvniecības process.Būves nodiluma un nolietojušos konstrukciju plānveida atjaunošana ietver līdzīgus darbus ikdienas uzturēšanas darbiem. Periodiska nolietojušos konstrukciju atjaunošana ir pakļauta Būvniecības likuma regulējumam, un ņemot vērā šo darbu vienkāršību un salīdzinoši nelielo sabiedrības interešu aizskārumu, atjaunošanas darbiem nepieciešams noteikt vienkāršāku būvniecības regulējumu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS „Latvijas Valsts ceļi”.VAS “Latvijas Valsts ceļi” izveidota darba grupa, kuras darbā tiek pieaicināti nevalstisko organizāciju pārstāvji, piemēram, Transportbūvju inženieru asociācija un biedrība “Latvijas Ceļu būvētājs”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts akciju sabiedrība „Latvijas Valsts ceļi”, autoceļu būvkomersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts atvieglo dokumentu sagatavošanas procedūru vienkāršākiem būvniecības procesiem, t. i., I un II grupas būvēm. Piemēram, satiksmes organizācijas tehniskos līdzekļus varēs uzstādīt, neveicot pilnu būvniecības procesu – ieceres iesniegumu, būvatļaujas saņemšanu, būvprojekta izstrādāšanu. Šajā gadījumā būs nepieciešams paskaidrojuma raksts. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  11 441 |  0 |  0 |  0 |  0 |  0 |
| 2.1. valsts pamatbudžets |  0 |  11 441 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -11 441 |  0 |  0 |  0 |  0 |  0 |
| 3.1. valsts pamatbudžets |  0 | -11 441 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  11 441 |  0 |  0 |  0 |  0 |  0 |
| 5. Precizēta finansiālā ietekme |  0 |  0 |  0 |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši grozījumiem Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi” būs nepieciešams veikt arī izmaiņas Būvniecības informācijas sistēmā. Šo izmaiņu veikšanai Būvniecības valsts kontroles birojam būs nepieciešams papildu finansējums 11 440,55 EUR (ieskaitot PVN) (30.5 cilvēkdienas x 310 x 1,21) apmērā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | 0 |
| 8. Cita informācija | Ietekme uz valsts budžetu nav paredzēta, jo Satiksmes ministrijai (valsts akciju sabiedrībai “Latvijas Valsts ceļi”) līdz 2018. gada 1. augustam atbilstoši Ministru kabineta protokollēmuma projekta 2. punktam uzdots noslēgt līgumu ar Būvniecības valsts kontroles biroju par Būvniecības informācijas sistēmas lietošanu, tai skaitā par sistēmas pielāgošanu valsts autoceļu būvniecības procesa vajadzībām, izdevumus 11 440,55 *euro* apmērā sedzot no valsts akciju sabiedrības “Latvijas Valsts ceļi” finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2017. gada 8. jūnijā projekts publicēts Satiksmes ministrijas mājas lapā sadaļā „Izstrādē esošie attīstības plānošanas dokumenti un tiesību akti ”. |
| 2. | Sabiedrības līdzdalība projekta izstrādē | Sadaļa tiks papildināta. |
| 3. | Sabiedrības līdzdalības rezultāti | Priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VAS „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza: valsts sekretārs K. Ozoliņš

2018.01.31. 14:38

1404

A. Granīta,

67028157, Andra.Granita@lvceli.lv

D. Supe,

67028253, dace.supe@sam.gov.lv